Worcester F 80 Distinctiones

152 Mundus in mundo est veritas

Mundus.[[1]](#footnote-1) In mundo est veritas. Nam secundum Hillarium veritas nihil habet falsum, nihil incertum, nihil imperfectum. Sed in mundo isto est falsitas. Jer. 16[:19]: *Vere mendacium possederunt patres nostri*. Et quamuis secundum Augustinum, mendacium sit falsa vocis significatio cum intencione fallendi. Ista tamen terrena sunt bonis significatio vera, sed malis significatio falsa, verbi gracia. Quo ad proximum secundum Chrisostomum, *Super Mattheum*, Deus creauit ista mundana delectabilia, non ut eis propter dilectionem fruamur, sed ut per hoc intelligamus celestia fore delectabiliora. Quanto enim clarius sit celum quam terra, tanto gloriosiora sunt eius gaudia.

¶ Quo ad secundum, quia ista mudana sunt malis, signacio falsa, patet quia diuicie habent apparentem satietatem sed veram esuriem, Ysai. 29[:8]: *Sicut sompniat esuriens*, et *comedit*. Item, delicie mundi habent apparentem dulcedinem, sed veram amaritudinem, Prou. 5[:3-4]: *Favus distillans labiis meretricis*, *no-*

/fol 267vb/

*vissima illius amara quasi absinthium*. Item, honores mundi habent apparentem sublimitatem set veram et sublimitatem dereccionem, Job 30[:22]: *Elevasti me, et quasi super ventum ponens*; allisisti *me valide*. Sed diabolus in omnibus istis ostendit apparens bonum sed celat veram malum.

¶ Secundo, in hoc mundo non est veritas certa, sed incertitudo. Nam Eccle. 9[:1] dicitur, *Nescit homo* *an odio dignus sit uel amore*, id est, nescit sciencia certitudinis sed per coniecturas, nisi hoc habeat per reuelacionem Spiritus Sancti. Sed per signa potest homo coniecturare sicut dicit Chrisostomus, *Super Mattheum*, ignis cognoscitur scintillis suis, rosa odoribus, sol radiis suis.[[2]](#footnote-2) Habent enim sancti tres scintillas quia sancta desideria, Psal. [41:3]: *Sitiuit anima mea ad Deum fontem*. Secundo feruencia verba, Eccli. 48[:1]: *Surrexit Elyas quasi ignis, et* verba eius *quasi facula* ardens. Tercio, feruencia opera, Job 37[:17]: *Nonne vestimenta[[3]](#footnote-3) tua sunt calida, cum perflata* fuerint *austro?* Igitur sibi videntur hee scintille supponitur esse ignis. Ita debemus nos, Ezech. 1[:7]: *Scintille quasi aspectus*, etc.

¶ Igitur desideria, verba, opera sanctorum sunt scintilla quia leuia sunt pondere terrenorum et sunt tres quia in aure Dei sonancia et candentis quia per auiorem inflammata.

¶ Secundo sancti viri habent tres radios. Vnum quo cognoscunt Deum et eius iusticiam et eius potestatem, Psal [61:12]: *Duo hec audiui, quia potestas Dei est*. Alium quo cognoscunt mundum et eius miseriam atque vanitatem, Nahum 3[:7]: *Omnis qui viderit te resiliet a te*. Tercium quo cognoscunt seipsos, id est, suam miseriam atque vilietudinem, Mich. [6:14]: *Humiliatio tua in medio tui*. Vnde sicut visis radiis solis solem suppominus. Sic visis istis in nobis possumus supponere solem supersubalem, id est, diu esse in nobis, Eccli. 43[:4]: *Tripliciter sol exurens montes*, etc.

¶ Tercio, sancti viri habent tres odores quorum vnus oracionis deuote, Apo. 5[:8]: *Habentes singuli phialas plenas odoramentorum, que sunt orationes sanctorum*. Secundus odor est preclare fame, [2] Cor. 2[:15]: *Bonus odor sumus* in omni loco. Tercius odor est consciencie floride, Can. 1[:15]: *Lectulus noster floridus* est. Vnde odoratis rosis licet modo videamus rosas. Suppominus sic in nobis cum talia appendimus supponere debemus, Eccli. 24[:18]: *Quasi plantacio rose in Jericho*.

¶ Tercio in

/fol. 268ra/

hac vita non veritatis perfeccio sed in perfeccio quia plures in hac vita tendunt de perfeccione ad[[4]](#footnote-4) imperfeccionem quam econtro. In hoc assimilantur fatuo Nabugodonosor, Dan. 2[:38-41]: Cuius *caput* erat *aureum*. Pectus et brachia de argento, venter et femur ex ere, tibie ferree, pars pedum ferrea, et pars testea. Sic multi primo anno couersionis sunt aurei, id est, feruentes. In secundo argentei, id est, tepidi et necligentes quia argentum deficit ab auro et quam ad valorem et quam ad fulgorem quia isti tales nec quam ad meritum fulgent nec quam ad exemplum. In tercio anno efficiuntur enei, id est, sonantes impacientes murmurantes. Est enim si tangatur statim resonat. In quarto anno efficiuntur ferrei, id est, importabiles verbis et iniuriis, ceteros ferrientes. Ferrum enim ponderosum et cetera metalla domat et ferit quia vnus tirannus ceteros humiliat. In quinto anno efficiuntur testei, id est, fragiles et omni temptacioni cedentes, sed lapis stadium testa in pedibus concuciens ipsam immunuit quia modica temptacio seu tribulacio tales frangit.

1. Mundus ] Lambeth begins this chapter: “In Mundo non est veritas…” with “I” capitalized. [↑](#footnote-ref-1)
2. suis ] F 128 adds here: De quibus, vide infra capitulo [327] Sanctus. [↑](#footnote-ref-2)
3. vestimenta ] Lambeth *corr.* testamenta F 80. [↑](#footnote-ref-3)
4. ad ] *add*. in F 80. [↑](#footnote-ref-4)